"Afrikaners is in rou" | Maroela Media
"Afrikaners is in rou"
In haar interaksie met Afrikaners het sy, tot haar eie verbasing, agtergekom dat Afrikaners eintlik in rou is. Só sê Annie Erickson, 'n Amerikaner wat die afgelope sewe jaar in Suid-Afrika woon.
In 'n brief aan Maroela Media het Erickson gebieg dat sy, weens die prentjie wat die Amerikaanse media van Suid-Afrika geskets het, nog altyd gedink het Afrikaners is die "bad guys" wat vir apartheid verantwoordelik was. Maar, sê sy, haar interaksie met Afrikaners het haar tot ander insigte gebring in die afgelope sewe jaar.
Erikcson, wat navorsing doen oor gemarginaliseerde vorms van rou, sê sy het besef Afrikaners is 'n gemeenskap wat in rou is.
"Daar is 'n jong geslag wat die 'sondes van hul vaders' dra, 'n middelgeslag wat hul werk verloor het as gevolg van regstellende aksie, en 'n ouer geslag wat bitter is omdat hulle verraai voel deur 'hulle' regering," sê sy. Hierdie gemeenskap ly as 't ware aan 'n vorm van post-traumatiese stres, maar die politieke klimaat gee hulle nie die ruimte om te rou oor hul verlies nie.
Sowat ses maande nadat sy na Suid-Afrika getrek het, het sy tot die besef gekom dat almal in Suid-Afrika die "bad guy" en die "good guy" is, sê sy.
Erickson het die volgende twee jaar elke boek wat sy kon, gelees oor Suid-Afrika. "Aan die einde van die twee jaar het ek berou gehad vir die feit dat ek aan die begin so arrogant was. Ek weet nou genoeg om te verstaan dat ek baie min geweet het, indien enigiets."
Erickson doen ook navorsing oor spirituele leiding, en is daarop toegespits om ruimte te bied aan mense om hul verliese te betreur in gemeenskappe wat nie die nodigheid daarvan insien nie.
"Ek sien 'n groep mense wat stadig uitgedruk word. Ek sien 'n groep mense met geen politieke verteenwoordiging nie. Ek sien 'n groep mense wat op hul beste oorleef, wat op die ergste nie kan byhou nie, maar selde floreer soos hulle moet. Ek sien 'n groep mense wat in groot getalle emigreer. In kort, sien ek 'n kulturele krisis onder die Afrikaners, sowel as 'n groot stryd om te behoort en in hul eie land aanvaar te word. En dit grief my."
Klik hier om Erickson se volledige brief te lees.
Huiswerker vas ná moord op priesterskind
ja en hier gaan een buitelander se ou oop…… net jammer dis nogal n bietjie laat….. maar laat ek jou net eending vertel mev – ons is nog steeds trots afrikaans en ons is nie skaam nie – die nuwe regering bewys maar net dat al on voorvaders se besluite en handelinge gegrond was en dat die nuwe groep meer rasisties is as wat ons afrikaners ooit was…..net jammer al die slim mense wat nog altyd oor ons praat het nie n idee waarvan hulle praat nie…
Ek haat dit as hulle verwys na die sondes van die vaders, ek wil jou een ding vertel, ons voorvaders en vaders was mense van sterk oortuigings en hoe standaarde wat nog diep gelowig was, hulle was die mense wat die land begin bou het. Daardie tye was ons God nog in tel. Wat het verkeerd gegaan met die huidige geslag. Ek dink dekades later kan daar wel gese word die sondes van die vaders. Ons ken God nie meer nie so die sondes begin eintlik in ons huidige samelewing. Proof me wrong please.
Ek het onlangs op n groot projek gewerk waar daar baie mense van europa werk,en ek sal vir jou se: met hulle aankoms hier, dink hulle ons mede landsburgers is hierdie arme onderdrukte groep mense, wat te na gekom is in aprtheid. Na so 6 maande hier, dan sing hulle n totale ander storie,en vrae het kan ons met hulle saam leef, en self n klop se hulle kan sien hoekom daar apartheid was. Dis slegs na 6 maande hier,wat van ons wat die afgelope 20 jaar gebuk gaan onder hulle? Ons mag dalk in rou wees, maar ons is… Lees meer »
Die kinders wat dra aan die sondes van die verlede is seker die hartseerste. Wie gaan hulle lei dat hulle bo -alles kan opstaan en uitstaan en oorleef ? Beslis nie die regering of kerk nie . Elke ouer moet seker die vraag vra , hoe lyk die invloed wat ek my kind se lewe het ? Gee ek hom vryheid of maak ek my bagasie aan hom vas . Die toekoms van hierdie land le in uitsonderlike ouers oor kleur grense heen, wie hulle kinders se toekoms eerste stel. Die grootste onreg teenoor n kind is om hom te… Lees meer »
Al is ons by verre in die minderheid, moet ons nie moed verloor nie, maar terugkeer na die God van ons voorgeslagte. Bely ons sondes en keer terug na die voorskrifte van die Woord, dan sal die minderheid 'n meerderheid wees saam met God.